આ જ મુદ્દા ઉપર  ગુજરાત હાઈકોર્ટે ‘સયાજી આયર્ન એન્જિનિયરિંગ કંપની વિરુદ્ધ કમિશનર ઓફ ઈન્કમટેક્સ’ (253 ITR 749)ના કેસમાં સ્પષ્ટ રીતે ઠરાવ્યું છે કે, કંપની જેવા કૃત્રિમ કાયદાકીય એકમ (artificial judicial person)ના કેસમાં અંગત ઉપયોગ માટેના ખર્ચનો કોઈ પ્રશ્ન ઉદ્ભવી શકે નહીં અને તેથી કંપનીના ડિરેક્ટરો દ્વારા મોટરકાર કે ટેલિફોન સંબંધી કરવામાં આવેલા ખર્ચના સંદર્ભમાં કંપનીના કેસમાં કોઈ પણ ખર્ચ નામંજૂર કરી શકાય નહીં.